劍橋公爵

劍橋公爵係英國王室一個世襲嘅爵位。個名係嚟自英國劍橋，由公爵嘅大仔去繼承，曾經多次冊封畀王室成員。最近一次冊封係2011年，畀咗威廉王子；而銜頭繼承人係佐治王子，公爵夫人就係嘉芙蓮。

簡史 
劍橋公爵第一次出現係響1660年，授予畀時任約克公爵占士大仔查理斯·斯圖阿特，取代由十二世紀冊立嘅劍橋伯爵。但係查理斯響出世六個月就夭折，銜頭冇辦法正式冊立。1664年，劍橋公爵正式納入英格蘭貴族名單，仲冊封畀約克公爵占士嘅二仔占士·斯圖阿特。占士·斯圖阿特響三歲就早走；同年，響占士·斯圖阿特死後，呢個銜頭再次冊封畀約克公爵占士嘅四仔艾德加·斯圖阿特，但艾德加·斯圖阿特同佢兩個阿哥一樣，響好細個就走咗。1677年，約克公爵占士嘅五仔查理斯·斯圖阿特再次畀人冊封呢個爵位，但無耐又死咗。

1706年，劍橋公爵畀人重新冊立並且畀咗漢諾威選侯基奧格一世·路德維希個仔基奧格·奧古斯特。當基奧格·奧古斯特響1727年成功登基成英王佐治二世個陣，表示住呢個爵位返到國王手上。

1801年，佐治三世七仔阿道夫畀人冊立為劍橋公爵，再次入選英格蘭貴族名單。後嚟響1850年，爵位由阿道夫個仔佐治王子繼承。由於佐治王子同佢老婆係貴庶通婚，佢哋嘅後代冇繼承權，所以劍橋公爵由佐治王子響1904年死咗一刻再一次畀人丟空。

1999年伊利沙伯二世細仔愛德華王子結婚嗰陣，曾經盛傳佢會畀人冊封做劍橋公爵或者修適士公爵。最後愛德華畀冊立為韋息士伯爵，2023年繼承愛丁堡公爵銜頭。

2011年4月29號，即威廉王子同嘉芙蓮結婚當日，王室宣佈威廉王子得到「劍橋公爵」銜頭，係呢個爵位一百幾年後再次有人用。

歷任劍橋公爵

斯圖亞特王朝 
1660年

1664年第一次冊封

1667年第二次冊封

1677年

漢諾威王朝 
1706年第三次冊封

1801年第四次冊封

因為佐治王子同老婆Sarah Fairbrother係貴庶通婚，根據《1772年王室成員婚姻法》，佢哋嘅後代冇權繼承爵位。

溫莎王朝 
2011年第五次冊封

英國王室
英國公爵